भोजन करने के बाद 26 ग्रामीण हुए दस्त से पीड़ित
भास्कर संवाददाता | मुलताई
ब्लॉक के सर्रा में भंडारा प्रसादी में भोजन करने से 26 ग्रामीण दस्त की चपेट में आ गए। उपचार के बाद सभी ग्रामीणों की हालत में सुधार हो गया है।
गुरुवार को गांव में भंडारा प्रसादी का आयोजन हुआ था। जिसमें सभी ग्रामीणों ने भोजन किया था। रात में अचानक दो दर्जन से अधिक ग्रामीणों को दस्त की शिकायत होने लगी। पहले तो ग्रामीणों ने इसे गंभीरता से नहीं लिया। जब एक के बाद एक ग्रामीणों को दस्त होने लगे तो ग्रामीण घबरा गए।
ग्रामीणों ने इसकी सूचना डॉक्टर को दी। सूचना पर डॉक्टर ने पहुंचकर सभी का उपचार किया। दिनेश बारपेटे, रमेश विश्वकर्मा, ताना सोलंकी, कमलेश गढ़ेकर, संध्या गढ़ेकर, निर्मला गढ़ेकर, लालू गढ़ेकर, कमलेश सूर्यवंशी, धन्नु सूर्यवंशी सहित अन्य ग्रामीण दस्त की चपेट में आ गए। उपचार के बाद सभी की हालत में सुधार है।
hin_Deva kas_Deva hin_Deva hin_Deva hin_Deva